《呼酒告竭不果饮徒饮浆因次渊明述酒韵》
宋代·李彭

贫贱俯中岁，没齿甘无闻。藿食屡清饿，势与膏粱分。

斯滥非我事，浊醪饯归云。橐饘从告竭，不废抱皇坟。

啸歌夜漫漫，曜灵未能晨。岂非杜康绝，督邮那复驯。

壶浆当觥饮，举白浇余唇。飞霜凝暑路，调齐何殷勤。

不堪饷亲串，一笑贻文君。悠悠缺陷界，本无莸与薰。

亡于天地间，而生经纬文。东丘终反鲁，仲淹世居汾。

怀宝何必售，千载犹心亲。伊优与肮脏，荣衰本同伦。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。